text: 4. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ Αριθ. 58011/4/79 της 16/17 Οκτ. 1979 (ΦΕΚ Β΄ 941) Περί καταβολής του υπέρ του Δημοσίου τέλους που καθορίζεται στην παρ. 4 άρθρ. 53 του Νόμ. 959/1979. Έχοντας υπόψη: 1.Τις διατάξεις της παρ. 4 άρθρ. 53 του Νόμ. 959/1979 «περί Ναυτικής Εταιρείας». 2.Τις διατάξεις της παρ. 1 άρθρ. 47 του Β.Δ. 757/1969 «περί της διαρθρώσεως των Δημοσίων Ταμείων, των καθηκόντων του Προσωπικού αυτών, του λογιστικού συστήματος των Δημοσίων Ταμείων, των τηρουμένων υπ’ αυτών λογιστικών και διαχειριστικών βιβλίων και του τρόπου τηρήσεως αυτών, της λειτουργίας εν γένει των Δημοσίων Ταμείων και της ευθύνης των Ταμιακών υπολόγων και των Ταμιακών εν γένει υπαλλήλων αποφασίζουμε: 1.Για την καταβολή του υπέρ του Δημοσίου τέλους, που καθορίζεται στην παρ. 4 άρθρ. 53 του Νόμ. 959/1979, θα πρέπει να προσκομίζεται στο Δημόσιο Ταμείο σημείωμα του καταθέτη, στο οποίο θα αναγράφεται η επωνυμία της υπό σύσταστη εταιρείας, η αιτία και το ποσό της πληρωμής. Επίσης στο σημείωμα αυτό θα αναγράφεται το ονοματεπώνυμο και η Διεύθυνση του καταθέτη, ο οποίος θα το χρονολογεί και θα το υπογράφει. 2.Τα εισπραττόμενα ως ανωτέρω ποσά θα εισάγονται στον κρατικό προϋπολογισμό με κωδικό αριθμό εσόδου 2389. 